Grozd
Grozd () je vrsta cvasti koja spada u grupu prostih racemoznih cvasti. Ova vrsta cvasti ima dugačku glavnu osovinu na kojoj su poređane drške sa cvetovima. Drške koje se nalaze na glavnoj osovini su otprilike iste dužine. Terminalni cvet može i ne mora da bude prisutan, odnosno ne mora da dođe do njegovog formiranja. U grozdu cvetovi mogu da rastu na sve strane, ali grozd može biti i dvostran ili jednostran (npr. kod vrste gladiola — Gladiolus imbricatus). Listići koji se nekada javljaju na glavnoj osovini su zapravo brakteje.

Primeri 
Cvast grozd imaju šimširika, đurđevak, rezeda, bagrem kao i skoro sve vrste iz porodice Brassicaceae. Zumbul ima cvasti koje mogu brojati i više stotina cvetova.

Literatura 
 Morfologija biljaka sa praktikumom; Autori: Dr. Branimir Petković, LJiljana Merkulović, Sonja Duletić-Laušević; Beograd 2005 
 Tatić, B.& Petković, B. 1991. Morfologija biljaka. Naučna knjiga. Beograd.

Cvijeće